สังคมข่าวหุ้น
**หุ้นกลุ่มธนาคารแจ้งผลประกอบการกันออกมาแล้ว แบงก์ทีเอ็มบี TMB กำไรลดลงตามคาด เหลือเพียง 1.57 พันล้านบาท จาก 2.22 พันล้านบาทในไตรมาส 1/2561 แต่จากราคาหุ้นที่ลงมาอยู่บริเวณ 2.08–2.10 บาท ก็ถือว่าสะท้อนกับผลประกอบการไปแล้ว ส่วนดีลควบรวมกับแบงก์ธนชาต คงต้องมาดูความชัดเจนอีกครั้งว่า จะช่วยดันราคาหุ้นให้พุ่งขึ้นในระยะต่อไปได้อย่างไร
18 เม.ย. 2562

คาเฟอีน
**หุ้นกลุ่มธนาคารแจ้งผลประกอบการกันออกมาแล้ว แบงก์ทีเอ็มบี TMB กำไรลดลงตามคาด เหลือเพียง 1.57 พันล้านบาท จาก 2.22 พันล้านบาทในไตรมาส 1/2561 แต่จากราคาหุ้นที่ลงมาอยู่บริเวณ 2.08–2.10 บาท ก็ถือว่าสะท้อนกับผลประกอบการไปแล้ว ส่วนดีลควบรวมกับแบงก์ธนชาต คงต้องมาดูความชัดเจนอีกครั้งว่า จะช่วยดันราคาหุ้นให้พุ่งขึ้นในระยะต่อไปได้อย่างไร
**บัตรกรุงไทย KTC ของคุณหมอระเฑียร ศรีมงคล ราคาหุ้นกลับมาอีกครั้ง หลังลงไป 3 วันติดต่อกัน 1.50 บาท ทำให้ร่วงหลุด 40.00 บาท แต่ล่าสุดดีดกลับขึ้นมายืนเหนือ 40.00 บาทได้อีกครั้ง (ปิด 3.9.75 บาท) แถมวอลุ่มยังเยอะซะด้วย เกือบ 1 พันล้านบาท หุ้นปัจจุบันซื้อขายกันที่ P/E 16 เท่า และ P/BV ที่ 6.19 เท่า ไม่ถือว่าแพงมากนัก เมื่อเทียบกับทิศทางผลประกอบการที่เติบโตขึ้นต่อเนื่อง ส่วนที่มีบางโบรกฯ กังวลเรื่องหนี้จาก NANO และ PICO ก็อยากจะขอบอกให้เชื่อมือทีมสินเชื่อ และติดตามหนี้ของ KTC
**MTC เมืองไทย แคปปิตอล ของเฮียชูชาติ เพ็ชรอำไพ ราคาที่ขึ้นมาร้อนแรงหลายวันติดต่อกัน ถึงเวลาที่จะต้องขายทำกำไรออกมาบ้าง ยิ่งโดยเฉพาะเมื่อผ่านแนวต้านสำคัญ 50.00 บาทมาได้ เข้าใจว่าราคาน่าจะชักเย่อกันที่บริเวณนี้อยู่สักพัก ก่อนที่จะไปต่อ (เว้นแต่มีปัจจัยลบที่อยู่นอกเหนือคาดการณ์เข้ามากระทบ) ล่าสุด สด ๆ ร้อน ๆ ที่ประชุม สามัญผู้ถือหุ้นประจำปี 2562 อนุมัติให้ออกและเสนอขายหุ้นกู้วงเงินรวมไม่เกิน 15,000 ล้านบาท เมื่อรวมวงเงินเดิมที่ได้รับการอนุมัติผ่านที่ประชุมผู้ถือหุ้นรวมวงเงินปี 2560 และ 2561 จะมีวงเงินรวมไม่เกิน 50,000 ล้านบาท เพื่อรองรับการขยายตัวของธุรกิจและเพิ่มสภาพคล่องทางการเงิน ส่วนหุ้นกู้จะมีอายุไม่เกิน 5 ปี
**RATCH หรือ ผลิตไฟฟ้าราชบุรีโฮลดิ้ง แจ้งตลาดหลักทรัพย์ฯ ขอเปลี่ยนชื่อเป็น “บมจ.ราช กรุ๊ป” ส่วนตัวย่อนั้นยังตามเดิม ส่วนชื่อใหม่นี้มีผลตั้งแต่วันที่ 19 เมษายน สาเหตุที่เปลี่ยนเพราะต่อไปหุ้น RATCH จะไม่ได้ลงทุนด้านผลิตไฟฟ้าอย่างเดียวแล้ว แต่ยังลงทุนในด้านสาธารณูปโภคพื้นฐานอื่น ๆ ด้วย ทั้งในประเทศและต่างประเทศ ขณะที่ กิจจา ศรีพัฑฒางกุระ เอ็มดีประกาศเป้าหมายสร้างมูลค่ากิจการให้เติบโต 2 แสนล้านบาทในปี 2566
**AOT  ท่าอากาศยานไทย เมื่อวานนี้ราคาดีดบวกได้ในวงท้ายตลาด ปิด 68.75 บาท  + 0.25 บาท แต่ไม่แน่ใจว่าจะเกี่ยวกับการประมูลดิวตี้ฟรีหรือไม่ หลังมีการเคาะคอนเฟิร์มข่าวของ “ข่าวหุ้นธุรกิจ” ว่าไม่เข้าเกณฑ์ PPP พร้อมกับให้เปิดประมูลได้ตามปกติ มีเอกชน 5 ราย ยื่นซองทันที คือ บริษัท สรรพสินค้าเซ็นทรัล จำกัด , บริษัท คิงพาวเวอร์ ดิวตี้ฟรี จำกัด, บมจ.ไมเนอร์ อินเตอร์เนชั่นแนล (MINT), บมจ.การบินกรุงเทพ (BA) และ บมจ.โรงแรมรอยัลออคิด เชอราตัน (ประเทศไทย) ซึ่งเป็นบริษัทในกลุ่ม บมจ.แกรนด์ แอสเสท โฮเทลส์ แอนด์ พรอพเพอร์ตี้ (GRAND) หุ้นมีราคาแนวต้านสำคัญ 70.00 บาท
**บล.คันทรี่ กรุ๊ป ภายใต้การกุมบังเหียนของ ดร.ต้น “วีรพัฒน์ เพชรคุปต์”  โดยเฉพาะฝ่ายวาณิชธนกิจผู้เชี่ยวชาญด้านให้คำปรึกษาด้านการเงิน เตรียมควงแขน บมจ.อรินสิริ แลนด์ (ARIN) เดินสายโรดโชว์ให้ข้อมูลนักลงทุนทั้งภาคเหนือ ภาคใต้  เพื่อเตรียมเข้าจดทะเบียนในตลาดหลักทรัพย์ เอ็ม เอ ไอ (mai)
**ธนาคารกรุงไทย KTB แจ้งปิดระบบงานอิเล็กทรอนิกส์ ทำให้ลูกค้าไม่สามารถใช้บริการบางประเภทชั่วคราว  วันเสาร์ 20 เม.ย.นี้ ระหว่างเวลา 00.01–05.30 น. ได้แก่  กรุงไทย NEXT  กรุงไทย Promptpay  แอปพลิเคชันเป๋าตัง เป๋าตุง   Money Connect by Krungthai (บริการจองซื้อหลักทรัพย์ออนไลน์) กรุงไทย Internet Banking และกรุงไทย Corporate Online  สำหรับบริการอื่น ๆ ใช้บริการได้ตามปกติ